open-index/open-wikipedia-markdown huggingface dataset:
Folding@Home

**Folding@Home** er et distributed computing-program til bruk i forskning omkring sykdommer, sammensetning av nye medisiner og andre former for molekylær dynamikk. Programmet simulerer hvordan proteiner «bretter» (Engelsk: «fold») seg. Denne programtypen sørger for å fordele data over flere maskiner for å korte ned på tiden som trengs for å prosessere større mengder data.

## Oppstart og anvendelsesområder
Folding@Home ble startet på initiativ fra Stanford University, som med sine samarbeidspartnere har utviklet programmet på tre plattformer: vanlige prosessorer, prosessorer på grafikkort og Cell-prosessoret (som finnes i PlayStation 3). Folding@Home ser på data koblet til Alzheimers sykdom, kreft, og Parkinson, og per 2019 hadde det blitt skrevet 209 avhandlinger med utgangspunkt i resultater fra Folding@Home. Fra 2020 ble programmet meget brukt i forbindelse med forskning på COVID-19.

## Funksjonalitet
Alle kan bli med på Folding@Home, uten noen kostnader, ved å laste ned programmet til datamaskin. Man oppgir et navn eller et kallenavn når man installerer klienten. Når prosessoren har regnet ut oppgavene som Stanford har sendt til den, sender klienten resultatet tilbake og kallenavnet får poeng. Hvor mange poeng man blir belønnet med, varierer ut fra hvor store disse oppgavene er, og hvor fort man leverer dem inn.

Man kan danne og bli med på lag som samarbeider om å prosessere mest mulig data. Det har også utviklet seg til konkurranse blant noen lag. Norges nest mest populære lag er Hardware.no, et lag med brukere av diskusjonsforumet Diskusjon.no og Hardware.no (nå tek.no) med søstersider. Laget «Hardware.no» ble startet i 2004, og var per april 2019 på femteplass av cirka  lag totalt. Pr. februar 2024 hadde laget falt til åttendeplass totalt av alle lag. Individuelle norske brukere (såkalte *donorer*) har også gjort seg bemerket på rankingen, blant annet med brukeren «War», som pr. februar 2024 er nr. 18 i verden blant individuelle brukere.

## Lignende prosjekter
Det finnes mange lignende prosjekter, Seti@Home, fightaids@home, Rosetta@home og World Community Grid og D2OL. Prosjektene foretar beregninger for universiteter, som gjør resultatene fritt tilgjengelige. Prosjektet ble startet i 2000, og er dermed et av de eldste *distributed computing*-prosjektene. Det er om lag  prosessorer som arbeider for prosjektet verden rundt.

CERN har utviklet et lignende program som kalles GRID for sitt LHC-prosjekt, men dette er bare for spesielt inviterte forskningsinstitusjoner og utdanningssteder.

## Norske lag
* Hardware.no (id 37651), plassering nr. 5
* Team-Norway (id 37827), plassering nr. 270

## Referanser


## Eksterne lenker
* 
*
Dysting

**Dysting** var i middelalderen en konkurranse der to riddere til hest kjempet mot hverandre. Hovedvåpenet var gjerne lanser; deltagerne red da mot hverandre med felte lanser og forsøkte å slå hverandre av hesten. Man kjempet også til fots med stridsøks eller sverd, enten som en egen dyst eller etter at en eller begge var slått av hesten. Dysten inngikk ofte i en ridderturnering. 

Den første dokumenterte turneringen fant sted i 1066, men dysting ble ikke utbredt før i det 13. århundre. Inntil da var det mêlée, en massekamp der alle riddere kjempet mot hverandre til bare en sto igjen, som var nesten enerådende. Også senere i middelalderen var det normalt flerkampen som var det mest sentrale elementet, mens dystingen forble en individuell oppvisning som særlig var populær blant yngre riddere som ville skape seg et navn. 

Dystingen gav bedre mulighet til å vise individuelle egenskaper enn mêléet. Det var en farlig sport, men man kunne også vinne stor ære og betydelige summer. Mange riddere skapte seg en formue ved å vinne i dysting, mens andre tapte formuer, ødela sin helse eller mistet livet. 

I dag forekommer dysting særlig som oppvisninger under middelalderfestivaler, men International Jousting Association arrangerer også mesterskap. I moderne dysting er sikkerhetskravene svært høye.

## Eksterne lenker
*
Hild Sofie Tafjord

**Hild Sofie Tafjord** (født 4. januar 1974 i Langevåg) er en norsk musiker (valthorn), kjent fra flere innspillinger og band, da spesielt i eksperimentell elektronika.

Hun studerte ved Toneheim folkehøgskole blant annet med Maja Ratkje, og
ble deretter første med eksamen i valthorn fra Jazzlinja på Norges musikkhøgskole (2001).
Sammen med Ratkje har hun spilt i  kvartetten SPUNK med Lene Grenager og Kristin Andersen (siden 1995), duoen Fe-mail (siden 2000), og trioen Agrare (med danserinnen Lotta Melin).
I Slinger spiller hun med Grenager og Lisa Dillan, og i Lemur spiller hun med Grenager,  Michael Francis Duch og Bjørnar Habbestad.
Hun spiller mye i duo med Håkon Kornstad og har samarbeidet med
Zeena Parkins, Fred Frith, Ikue Mori og Matmos.
Videre har hun spilt i 
Crimetime Orchestra,
No Spaghetti Edition og
Norwegian Noise Orchestra.

Av andre samarbeid nevnes Kjetil Manheim fra Mayhem og
Øyvind Berg.  
Solo kommer i samarbeid med Lasse Marhaug.

Hun er datter til jazztubaist Stein Erik Tafjord og niese til hornist Runar Tafjord.

## Utgivelser
* *KAMA* (Picadiscs, 2007)
## Referanser


## Eksterne lenker
* 
* 
*
Gestalttekst

**Gestalttekst** er en tekst der tekstens utseende er viktigere enn den språklige informasjonen. Særskrivning forekommer ofte i gestalttekst.

Eksempler på gestalttekster er tekster i firmalogoer og på bokrygger.

## Se også
*Særskrivning
Palace of Placentia

**Palace of Placentia** var et kongelig palass i Greenwich i London, som lå ved bredden av elven Themsen. Det ble reist av Humphrey av Lancaster, 1. hertug av Gloucester (1390–1447) i 1443. Det ble revet av kong Karl II i 1660 for å gi plass til et nytt palass. Bortimot 40 år senere ble det erstattet av Greenwich Hospital, nå The Old Royal Naval College, som ble bygget på det samme stedet.

## Historie

Hertug Humphrey var regent i Henrik VIs regjeringstid, og bygde palasset under navnet *Bella Court*. I 1447 falt han i unåde hos dronning Margaret av Anjou, og ble arrestert for høyforræderi. Han døde i fengsel, og Margaret tok over Bella Court. Hun gav det navnet Palace of Placentia, også skrevet Palace of Pleasaunce.

Henrik VII bygde om palasset med en utforming basert rundt tre store gårdsplasser, mellom 1498 og 1504.

I de neste to århundre var palasset den viktigste kongelige residensen. Henrik VIII ble født der i 1491, og han tilbrakte mye av sin tid der. Hans første datter Mary ble født der i 1516, hans andre datter Elizabeth i 1533 og i 1540 giftet han seg med Anna av Kleve i palasset. Et tre i Greenwich Park er kjent som «Dronning Elizabeths eik», og det sies at hun som barn lekte i dette treet.

Både Maria I og Elizabeth I levde der en tid, men under Jakob I og Karl I ble Queen's House reist sør for palasset og tok over dets rolle. Under den engelske borgerkrig forfalt palasset, og det fungerte en tid som kjeksfabrikk og krigsfangeleir. I 1660 bestemte Karl II seg for å gjenoppbygge det, og leide inn John Webb som arkitekt for et nytt King's House. Bare den østlige delen av det som nå er King Charles-fløyen ble ferdigstilt, og denne ble aldri tatt i bruk som kongelig residens. Det meste av palasset ble revet, og tomten stod tom inntil byggingen av sykehuset begynte. 

Under byggearbeid i 2005 ble det oppdaget levninger fra Tudortiden som til da hadde vært ukjente. En full arkeologisk utgravning ble fullført i januar 2006, og man fant da Tudorkapellet og et sakristi med flislagt gulv. Dette hadde overlevd fordi det ikke ble revet sammen med resten av palasset, og senere hadde det blitt omgjort til et hus for sykehusets skattmester.

## Referanser


## Litteratur
* Jennings, Charles (2001): *Greenwich: The Place Where Days Begin and End*. London: Abacus. ISBN 0-349-11230-4.

## Eksterne lenker

* «Early history», *Old Royal Naval College*.
* «Tudor Chapel», *Inside Out*. London: BBC. 17. februar 2006.
Nanook

***Nanook*** (*Nanook of the North*) er en amerikansk stumfilm-dokumentar fra 1922 regissert av Robert J. Flaherty. Den regnes som filmhistoriens første, helaftens dokumentarfilm. Handlingen utspiller seg blant en eskimofamilie i Canada, og filmen viser deres daglige gjøremål som jakt, fiske, matlaging osv.

## Produksjon
### Idé og innspilling
Fra 1910 reiste Robert J. Flaherty verden rundt med amerikanske selskaper for å lete etter råstoff i undergrunnen. Da han jobbet som prospekterer i et jernbanefirma i Canada etter 1910, rådet sjefen, sir William Mackenzie, ham til å filme fra de ulike ekspedisjonene han var på. Selv om Flaherty ikke hadde noen erfaring med filmproduksjon fra før, syntes han dette var en god idé. I 1913 tok han med seg et filmkamera da han dro ut i den kanadiske villmarken.

På et av stedene han besøkte, traff han eskimoen Nanook og hans familie. Flaherty ble fascinert av disse menneskene og utviklet et vennskap med dem, samtidig som han filmet hverdagen deres.

### Filmen brenner opp under redigeringen
Flaherty fulgte denne eskimofamilien fram til 1916. Deretter var kommet til å redigere råfilmen. Da Flaherty nesten var ferdig, mistet han en sigarettglo på gulvet, hvor det lå noen filmstrimler. Den gamle nitratfilmen eksploderte, og hele huset gikk opp i flammer. Flaherty fikk store forbrenningsskader da han forsøkte å redde filmen, men det nyttet ikke. Mange års arbeid gikk tapt.

### Filmen spilles inn på nytt
På sykehuset så han lysere på omstendighetene og fant ut at filmen kunne spilles inn på nytt. Da første verdenskrig var slutt og det franske pelsfirmaet Revillon Frères hadde gitt økonomisk støtte, tok Flaherty med seg kameraet og dro tilbake til Nanook og eskimofamilien. Etter som Nanook var en god venn av Flaherty og samtidig visste at eskimokulturen var utryddingstruet, gikk han gladelig med på å spille inn filmen en gang til. Flaherty hadde denne gangen laget et manuskript og visste nøyaktig hvordan han ville ha sluttresultatet.

### Etter premieren
Få måneder etter premieren omkom Nanook og familien hans på grunn av sult under en snøstorm.

## Kritikk
Filmen ble en suksess da den kom og har siden stått som en milepæl i filmhistorien. Enkelte mener derimot at dokumentaren ikke gir et riktig bilde av eskimofamiliens hverdag, fordi nesten alle scenene er iscenesatt av regissøren. Hun som spiller kona til Nanook er var ikke kona hans i virkeligheten. Dessuten var Nanooks egentlige navn *Allakariallak*. Til vanlig pleide Allakariallak å bruke pistoler under jakt, men i filmen ba Flaherty ham om å bruke tradisjonelle eskimoredskaper.

Flaherty forsvarte den negative kritikken med å si at en filmskaper må jukse for å fange filmens ånd. Dessuten var kameraene på denne tiden tunge, store og umobiliserbare, og derfor var det helt nødvendig å iscenesette flesteparten av scenene. Eskimoene måtte i ett tilfelle lage en spesialbygd iglo, slik at det gikk an å filme fra innsiden av den.

## Litteratur
*Skare, Roswitha. "Nanook of the North (1922) – Zur Rolle paratextueller Elemente für das Verständnis des Films". *Neohelicon*  (2010). DOI: 10.1007/s11059-010-0046-9

## Referanser


## Eksterne lenker
*
Vasspest (andre betydninger)

**Vasspest** kan referere til følgende vannplanter:

* Brasiliansk vasspest (*Egeria densa*), plante som brukes i akvarier.
* Langskuddsplanter (*Elodea*), planteslekt med plagsomme nordamerikanske invasjonsplanter i Norge
** Smal vasspest (*Elodea nuttallii*)
** Vasspest (*Elodea canadensis*)
Volkswagen Golf Country

**Golf Country** var en spesialutgave av Golf fra tyske Volkswagen (VW).  Den var bygget på Golf II, og ble produsert i årene 1990&ndash;1991.

Volkswagen presenterte opprinnelig Golf Country som en designstudie, uten noen seriøse planer om å produsere den.  Forhandlerne fikk dog øyeblikkelig inn en rekke ordrer, og VW bestemte seg etter hvert for å lage en seriemodell.  Opprinnelig ble den produsert som et utstyrsnivå av firedør CL-modell med firehjulstrekksystemet Syncro.  Serieproduksjonen startet i april 1990 i Graz i Østerrike hos Steyr-Daimler-Puch (i dag Magna Steyr)).

Produksjonen foregikk ved at en ferdig bygget Golf II Syncro ble sendt til Graz, hvor den ble bygget om til Country-spesifikasjon.  En hjelperamme ble installert under karosseriet, bilen ble hevet 12&nbsp;cm og en kufanger med integrert skliplate under motoren ble installert framme.  Et reservehjulsfeste ble montert på bakluken.  Plassen i bagasjerommet ble mindre enn standardversjonen, siden en bakaksel med differensial måtte få plass under.

I juli 1990 kom Golf Country Allround.  Denne varianten hadde kunstlær innvendig og felger i bilens farge.  I 1991 kom en utgave med forkrommede detaljer, ekte skinninteriør og mer ekstrautstyr.  Denne kunne fås bare i svart, og var en del dyrere enn standardutgaven.  Noen andre spesialutgaver kom også å mindre antall, for eksempel en GTI med 107 hk.

Kommersielt sett var ikke Golf Country noen stor suksess for VW.  Markedssjefen på den tiden, Berthold Krüger, gikk ut og sa at rundt 15&nbsp;000 enheter skulle selges, men akkurat 7&nbsp;735 ble solgt.  Golf Country foregrep dog 2000-tallets trend med «softroader» og «crossover-SUV», biler med noe terrengegenskaper.

## Se også
* AMC Eagle – en amerikansk bil fra 1980 med lignende konsept.
* Toyota RAV4 – den første «softroader» med salgssuksess
Nordlands geologi

**Nordlands geologi** omfatter Lofoten-Vesterålen prekambriske eruptivbergarter, og det som kalles *Nordlandsprovinsen* som består i hovedsak av kaledonske glimmerskifre og glimmergneiser. Dessuten finnes kaledonske granitter og tykke lagpakker av marmor. Videre finnes enkelte grunnfjellsvinduer med domer av prekambriske granittgneiser.

Nordlandsprovinsen utgjør det største området. Sentralt i provinsen mellom Dunderlandsdalen og Fauske utgjør berggrunnen fire kaledonske skyvedekker: Nederst *Seve-Køli-dekket* med to grupper av skifre hvorav den nederste fører marmor (Pieske kalk). Deretter *Tespfjelldekket* som består av skifre med marmor. I nord finnes Fauske-marmor som tilhører dette dekket. Over følger *Rødingfjelldekket* med to mektige grupper av glimmerskifre, marmor, kvartsitt og kvartsittkonglomerat. Øverst er *Beiarndekket* som består av glimmerskifre og marmor med intrusjoner av eruptiver.

## Referanser
The Time of the Oath

***The Time of The Oath*** er det syvende studioalbumet til Helloween, utgitt i mars 1996. Albumet er et konseptalbum, og er dedikert bandets tidligere trommeslager, Ingo Schwichtenberg, som tok sitt eget liv 8. mars 1995.

## Konsept

*The Time of the Oath* er ifølge Andi Deris basert på profetien til Nostradamus. Tittelen refererer til profetiene som var ment for årene 1994 til 2000. Nostradamus mente at det ville være en tredje verdenskrig etterfulgt av flere hundre år med fred hvis menneskene tok det riktige valget.

## Sporliste
# «We Burn» (Deris) (3:04)
# «Steel Tormentor» (Weikath/Deris) (5:40)
# «Wake Up the Mountain» (Kusch/Deris) (5:01)
# «Power» (Weikath) (3:28)
# «Forever and One» (Deris) (3:54)
# «Before the War» (Deris) (4:33)
# «A Million to One» (Kusch/Deris) (5:11)
# «Anything My Mama Don't Like» (Deris/Kusch) (3:46)
# «Kings Will Be Kings» (Weikath) (5:09)
# «Mission Motherland» (Weikath/Helloween) (9:00)
# «If I Knew (Weikath)» (5:30)
# «The Time of the Oath» (Grapow/Deris) (6:58)
#;Bonusmateriale på utvidet versjon
# «Still I Don't Know» (Deris/Grosskopf) (4:13)
# «Take It to the Limit» (Deris/Kusch) (4:04)
# «Electric Eye» (Tipton/Halford/Downing) (4:06)
# «Magnetic Fields» (Jean Michel Jarre) (3:41)
# «Rain» (Parfitt) (4:33)
# «Walk Your Way» (Grosskopf) (4:56)
# «Light in the Sky» (Deris) (2:35)
# «Time Goes By» (Deris) (2:24)

## Personell
### Musikere
*Andi Deris – Vokal
*Michael Weikath – Gitar
*Roland Grapow – Gitar
*Markus Grosskopf – Bass
*Uli Kusch – Trommer

**Gjester** 
* Axel Bergstedt – Dirigent på «The Time of the Oath»
* Sangkor av Orkester Johann Sebastian Bach, Hamburg på «The Time of the Oath»

## Eksterne lenker
*
Gambling with the Devil

***Gambling with the Devil*** er det tolvte studioalbumet til Helloween, utgitt 31. oktober i 2007. 

## Sporliste
# «Crack the Riddle (Intro)» – 0:52
# «Kill It» (Deris) – 4:13
# «The Saints» (Weikath) – 7:06
# «As Long As I Fall» (Deris) – 3:41
# «Paint a New World» (Gerstner/Weikath) – 4:27
# «Final Fortune» (Grosskopf) – 4:46
# «The Bells of the 7 Hells» (Deris) – 5:22
# «Fallen to Pieces» (Deris) – 5:52
# «I.M.E.» (Deris) – 3:46
# «Can Do It» (Weikath) – 4:30
# «Dreambound» (Gerstner/Weikath) – 5:57
# «Heaven Tells No Lies» (Grosskopf) – 6:56

### Disk 2 (Utvidet versjon)
# «Find My Freedom» (Japansk Bonusspor)
# «We Unite» (Bonusspor)
# «As Long As I Fall» – (Enhanced Video)
# «Trailer» (Enhanced)

## Oversikt
Etter utgivelsen av albumet dro bandet ut på en verdensturne som strakk seg fra Asia til Amerika. 6. desember 2007 spilte bandet på Rockefeller i Oslo.

## Personell
### Musikere
*Andi Deris – Vokal
*Michael Weikath – Gitar
*Sascha Gerstner – Gitar, keyboard
*Markus Grosskopf – Bass
*Dani Löble – Trommer

### Annet
*Biff Byford (Saxon) – Oppleser på «Crack the Riddle»

## Eksterne lenker
*
Tour de France 2002

**Tour de France 2002** var den 89. utgaven av Tour de France og ble arrangert fra 6. juli til 28. juli 2002. Rittet startet i Luxembourg og endte i Paris. Rittet står uten offisiell vinner etter at Lance Armstrong i 2012 ble fratatt seieren.

## Etappene

## Se også
* Liste over utøvere i Tour de France 2002

## Referanser


## Eksterne lenker
*
TOSE

**TOSE Co., Ltd.** (japansk: 株式会社トーセ, Kabushiki-gaisha Tōse) er en videospillutvikler som har hovedkvarter i Kyoto i Japan. Selskapet er mest kjent for å ha utviklet Nintendos spillserie *[[Game & Watch Gallery]]* så vel som andre Nintendo-relaterte spill. TOSE har utviklet over 1000 spill siden starten i 1979, men det er nesten umulig å identifisere alle siden TOSE er nesten aldri kreditert i spillene. Et nevneverdig unntak er *[[Legend of Stafy|Densetsu no Stafy]]*-serien fordi TOSE eier rettighetene sammen med Nintendo. Visepresident for filialen i USA, Masa Agarida, har sagt at de ikke har en egen visjon, men at de følger kundens visjon. Som oftest nekter de også å sette selskapets navn eller stabens navn på spillene.

## Liste over spill det er kjent at TOSE har utviklet
**[[Bases Loaded]]* – (26. juni 1987), (NES)
**[[Bases Loaded II: Second Season]]* – (8. oktober 1988), (NES)
**[[Racket Attack]]* – (september 1991), (NES)
**[[Bases Loaded 3]]* – (september 1991), (NES)
**[[Game & Watch Gallery 2]]* – (november 1998), (Game Boy Color)
**[[Dragon Warrior Monsters]]* – (25. september 1998), (Game Boy Color)
**[[Game & Watch Gallery 3]]* – (8. april 1999), (Game Boy Color)
**[[Game & Watch Gallery 4]]* – (25. oktober 2002), (Game Boy Advance)
***' – ([[10. oktober]] [[2002]]), ([[Game Boy Advance]])
*''[[The King of Route 66]]'' – (utviklet med [[Sega-AM2]]), ([[18. mars]] [[2003]]), ([[PlayStation 2]])
*''[[Tim Burton's The Nightmare Before Christmas: The Pumpkin King]]'' – ([[7. oktober]] [[2005]]), ([[Game Boy Advance]])
*''[[Super Princess Peach]]'' – ([[20. oktober]] [[2005]]), ([[Nintendo DS]])
*''[[Dragon Quest Heroes: Rocket Slime]]'' – ([[1. desember]] [[2005]]), ([[Nintendo DS]])
*''[[Sega Casino]]'' – ([[15. november]] [[2005]]), ([[Nintendo DS]])
*''[[Legend of Stafy|Densetsu no Stafy]]'' – ([[13. april]] [[2006]]), ([[Game Boy Advance]]), ([[Nintendo DS]])
***' – (10. oktober 2006), (Nintendo DS)
**[[Dragon Quest Monsters: Joker]]* – (28. desember 2006), (Nintendo DS)

## Nevneverdige titler TOSE har portet
TOSE har også portet noen spill, inkludert en del av Squares og Enix' spill som opprinnelig ble utgitt på NES og SNES.

**[[Chrono Trigger]]* (PlayStation)
**Final Fantasy Origins* og *Final Fantasy I & II: Dawn of Souls* (porter av *[[Final Fantasy (videospill)|Final Fantasy]]* og *[[Final Fantasy II]]* for henholdsvis PlayStation og Game Boy Advance)
**[[Final Fantasy IV]]* (PlayStation, Game Boy Advance)
**[[Final Fantasy V]]* (PlayStation, Game Boy Advance)
**[[Final Fantasy VI]]* (PlayStation, Game Boy Advance)
**[[Valkyrie Profile: Lenneth]]* (PlayStation Portable)

## Referanser


## Eksterne lenker
* 
* TOSE hos MobyGames
* ''TOSE: Gaming's Dirty Little Secret'' hos 1UP.com
Jerónimo Sá

**Jerónimo Sá** (født 1659 i Macao i Kina, død 13. september 1691 sannsynligvis samme sted) var katolsk kinamisjonær og legbror tilhørende jesuittordenen som han trådte inn i 1682. Hans foreldre var engelske. Hans engelske navn er ikke kjent.

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)

## Se også
* Liste over kinamisjonærer tilhørende jesuittordenen
Mannssambandet

**Mannssambandet** er en vokalgruppe med band bestående av sangere og musikere tilknyttet Frelsesarmeen. Koret ble etablert 22. januar 1995 og ledes av Thor Fjellvang. Det hadde sin første øvelseshelg i januar 1995 i forbindelse med den forestående TV-aksjonen som det året ble avholdt til inntekt for Frelsesarmeen.

Koret har samarbeidet med en rekke andre artister og utgitt flere CD-er i tillegg til sin turnévirksomhet.

Mannssambandet satser på å formidle av et kristent budskapet gjennom sang og musikk.

Navnet på sanggruppen har røtter fra annen verdenskrig, da man forsøkte man å etablere et eget mannsarbeid innen Frelsesarmeen, som et svar på kvinneorganisasjonen Hjemforbundet. Dette mannsarbeidet ble kalt Mannssambandet, men fikk aldri samme oppslutning som Hjemforbundet, og døde etter hvert ut.

Mannssambandet ga i 2014 ut innspillingen «A better place» før sin deltagelse på The Salvation Army's «Old Orchard Beach»-festival i USA. Mannssambandet deltok også, som Frelsesarmé-territoriet Norge, Island og Færøyenes representant til den internasjonale Frelsesarmeens 150-årsjubileum i London juli 2015, bl.a. med egen konsert i den velkjente O2-arenaen.

## Diskografi
* 1996 – *Tonen fra himlen*, samling av gamle og nye julesanger.
* 1997 – *Spirits Rain*, engelske låter. Gitt ut i forbindelse med turné til Bali, Singapore og Australia.
* 2000 – *Tæres ei av tidens tann*, utgivelse av gamle lovsanger.
* 2001 – *Julegryta*, med Steinar Albrigtsen (solgte til gull).
* 2004 – *[[Vel bevart]]*, representativ for en typisk konsert med Mannssambandet.
* 2008 – *On Your Word*, dedisert Birgitte Brekke, enken etter Bo Brekke som ble skutt i Lahore i Pakistan.
* 2010 – *Perler på norsk*, en samling av de beste norske sangene, med en nyinnspilling.
* 2011 – *The English Collection*, en samling av de beste engelske sangene.
* 2014 - *A better place*, ny engelsk samling med 2 nyinnspillinger og 2 nye låter.

## Eksterne lenker
*
Thérouanne

**Thérouanne** (nederlandsk *Terwaan*) er en kommune i departementet Pas-de-Calais i regionen Hauts-de-France nord i Frankrike.

På gallernes tid var Thérouanne (latinsk *Tarvenna*) hovedsetet for den belgiske stammen morinerne. Etter at romerne erobret Gallia ble den ren romerby og regionens hovedstad. I eller rundt år 639 grunnla den hellige Acarius bispedømmet Terwaan her. Den hellige Audomar (født 600, død 670) var biskop her. Byen ble plyndret av normannerne i 880 og 882.

Kirkelig sett omfattet bispedømmet hele området vest for elven Schelde og omfattet de rikeste byer nord for Alpene, som Gent og Arras. Thérouanne fikk en katedral som da var den største i hele Frankrike. Politisk tilhørte Thérouanne først grevskapet Flandern og senere grevskapet  Artois.

Byen hadde en strategisk beliggenhet, noe som var av betydning særlig under de italienske kriger (1494–1559). I 1533 lot keiser Karl V byen ødelegge som gjengjeldelse etter et nederlag ved Metz: Murene ble fjernet, gatene revet opp og pløyd opp og markene gjort ufruktbare ved å bli bestrødd med salt. Befolkningen flyttet, bare noen få slo seg ned utenfor de gamle morene i det som ble landsbyen Saint-Martin-outre-eaux. Omkring år 1800 begynte de å kalle stedet for Thérouanne. Deler av katedralens ruiner, som portalrestene og den kolossale statuen *Grand Dieu de Thérouanne*, ble flyttet til Saint-Omer.

Under Tridentinerkonsilet ble Thérouanne bispedømme oppløst i 1557 og stykket opp og overført til bispedømmene Saint-Omer og Ieper.

## Referanser


## Eksterne lenker
* 
* Kommunedata INSEE
Johann Ureman

**Johann Ureman** eller **Wu Ruowang** (født 6. april 1583 i Spalato i Dalmatia, død 22. april 1621 i Nanchang i Kina) var katolsk kinamisjonær tilhørende jesuittordenen. Han kom til Macao i 1616, og ble sendt som misjonær til  Nanchang i provinsen Jiangxi. 

## Se også
* Liste over kinamisjonærer tilhørende jesuittordenen

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
Marion Bartoli

**Marion Bartoli** (født 2. oktober 1984 i Le Puy-en-Velay) er en fransk profesjonell tennisspiller.

Bartoli vant Wimbledon-finalen i 2013. I 2007 kom hun til finalen i Wimbledon etter å ha beseiret første-seedede Justine Henin med 1-6, 7-5, 6-1 i semifinalen. Hun tapte finalen til Venus Williams 4-6, 1-6, som dermed vant sin fjerde damesingletittel i turneringen.
## Referanser


## Eksterne lenker
* 
*
Michaëlla Krajicek

**Michaëlla Krajicek** (født 9. januar 1989 i Delft) er en nederlandsk profesjonell tennisspiller.
## Referanser


## Eksterne lenker
*
Miyagi Stadium

**Miyagi Stadium** (宮城スタジアム, *Miyagi Sutajiamu*) er et fotballstadion i byen Rifu som ligger i Miyagi i Japan. Stadionet ble brukt under fotball-VM 2002 i Japan og Sør-Korea, Sommer-OL 2020 i Tokyo og U20-VM i fotball for kvinner 2012.

## Kamper under [[VM i fotball 2002]]

*Gruppespill: 
:*  &ndash;  2&ndash;1
:*  &ndash;  1&ndash;1
*Åttendedelsfinale: 
:*  &ndash;  0&ndash;1

## Kamper under [[Sommer-OL 2020]]
Menn (se utdypende artikkel her: Fotball under Sommer-OL 2020 – Menn):
*Gruppespill: 
:*  –  0–1
:*  –  1–1
*Kvartfinale:
:*  –  5–2 e.e.o.

Kvinner (se utdypende artikkel her: Fotball under Sommer-OL 2020 – Kvinner):
*Gruppespill: 
:*  –  0–5
:*  –  3–10
:*  –  4–4
:*  –  3–3
:*  –  0–2
:*  –  0–1

## Kamper under [[U20-VM i fotball for kvinner 2012]]
*Gruppespill
:* New Zealand – Sveits 2–1
:* Japan – Mexico 4–1
:* Mexico – Sveits 2–0
:* Japan – New Zealand 2–2
:* Tyskland – USA 3–0
:* Norge – Argentina 4–1

## Referanser


## Eksterne lenker
* 
* Side om stadionet og landskamper der
Rentefond

**Rentefond** er fond som investerer i rentepapirer som sertifikater, obligasjoner og bankinnskudd. Rentefond oppnår som regel bedre rentebetingelser enn privatpersoner klarer å oppnå på egen hånd og er dermed et godt alternativ til høyrentekonti som ofte krever høye minsteinnskudd. Å investere i rentefond er også en måte å redusere eller spre risiko på.

Både Obligasjonsfond og Pengemarkedsfond hører innunder kategorien Rentefond. Forskjellen på disse ligger hovedsakelig i at obligasjonsfond investerer i rentebærende papirer med lenger gjenværende løpende varighet (durasjon) enn pengemarkedsfond. Pengemarkedsfond investerer gjerne i lånepapirer med en gjenværende løpetid fra 3 måneder til to år (normalt rundt ett år), mens obligasjoner investerer i papirer med durasjon fra ett til tre år. Jo kortere gjenværende løpetid, jo tryggere anses papiret for å være. Pengemarkedsfond som kategori har dermed noe lavere risiko enn Obligasjonfond.
Åga

**Åga** er en bydel om lag tre kilometer sørvest for Mo sentrum i Rana kommune i Nordland. Bydelen er en del av det større tettstedet Hauknes (Åndfiskå), med et samlet innbyggertall på . Bydelen ligger ved munningen av , som renner fra Andfiskvatnet til Ranfjorden. Navnet Åga er avledet fra elvens navn.

Europavei 6 og Nordlandsbanen passerer gjennom Åga langs fjorden, og den lokale Vatnaveien går sørøstover langs Andfiskåga og Andfiskvatnet fra Åga. Bebyggelsen i bydelen består i hovedsak av privateboliger, med over 550 husstander. Ågahallen og en kunstgressbane ligger på stedet. Ved Ågneset ligger Bergverksselskapet Nord-Norges utskipningskai.

Den tidligere skihopperen Morten Ågheim er fra Åga.

## Referanser
Skiskyting under ski-VM for handikappede 2003

Under Ski-VM 2003 for handikappede var skiskyting en øvelse det ble konkurrert i. Øvelsene ble avholdt 8. og 11. mars.

Det ble konkurrert i 3 klasser; 
*sitteski
*synshemmede 
*stående

## Resultater - menn
### Sitteski - 12,5 km

### Synshemmede - 12,5 km

### Stående - 12,5 km

Nils Erik Ulset (LW3) kom på 7.-plass med 2+1+0+1 bom, og sluttid på 48.44,9.

### Sitteski - 7,5 km

### Synshemmede - 7,5 km

### Stående - 7,5 km

## Resultater - kvinner
### Sitteski - 10 km

### Synshemmede - 12,5 km

Danske Anne-Mette Bredahl kom på 4.-plass med 2+2+1+0 bom.

### Stående - 12,5 km

### Sitteski - 7,5 km

### Synshemmede - 7,5 km

### Stående - 7,5 km
Arturo Brizio Carter

**Arturo Brizio Carter** (født 9. mars 1956) er en meksikansk fotballdommer. Han er mest kjent for å ha dømt kamper under fotball-VM 1994 og fotball-VM 1998. Brizio Carter dømte også i Copa América 1995 og i tre Gold Cup-turneringer. Han har også dømt  i VM-kvalifiseringa i 1992/1993. Det var 1&ndash;1 kampen mot  på Wembley.

## Kamper i fotball-VM

**VM 1998**

* Gruppespill, 18. juni 1998:  &ndash;  4&ndash;0
* Gruppespill, 26. juni 1998:  &ndash;  0&ndash;2
* Kvartfinale, 4. juli 1998:  &ndash;  2&ndash;1

**VM 1994**

* Gruppespill, 17. juni 1994:  &ndash;  1&ndash;0 
* Gruppespill, 24. juni 1994:  &ndash;  3&ndash;0
* Åttendedelsfinale, 5. juli 1994:  &ndash;  1&ndash;2 e.e.o.

## Referanser

*  weltfussball.de
Nagai stadion

**Nagai Stadium** (大阪市 長居陸上競技場, *Ōsaka-shi Nagai Rikujō Kyōgijō*) er et fotballstadion i den japanske byen Osaka. Stadionet har en kapasitet på 50&nbsp;000. Det ble spilt tre kamper her under fotball-VM 2002.

## Kamper i fotball-VM 2002

*Gruppespill, 12. juni 2002:  &ndash;  0&ndash;0
*Gruppespill, 14. juni 2002:  &ndash;  0&ndash;2
*Kvartfinale, 22. juni 2002:  &ndash;  0&ndash;1 etter golden goal
## Eksterne lenker
*
Kristin Lodoen Linder

**Kristin Lødøen** eller **Kristin Linder** (født 18. april 1966 i Lillehammer i Oppland) er en norsk fotograf, billedkunstner, danser og koreograf.

## Biografi
Kristin Linder studerte dans ved Statens balletthøgskole i Oslo fra 1987 til 1990, der hun tok BFA (Bachelor of Fine Arts), deretter fotografi som deltidsstudier ved International Center of Photography i New York fra 1990 til 1997, dans ved Martha Graham School of Contemporay Dance samme sted fra 1990 til 1995, ved Merce Cunningham Studio 1995-97 og koreografi ved State University of New York at Purchase i 1994. 

Kristin Linder har vært danser i Martha Graham Dance Company i New York fra 1997 til 2001. Hun har også vært danser og dansefotograf for flere dansekompanier i New York. Som fotograf og billedkunstner formidler hun særlig bevegelse og dans. Med bakgrunn fra flere kunstarter danner kropp, rom, bevegelse og foto en naturlig enhet i hennes kunst.  

Kristin Linder har deltatt på rekke kunstutstillinger og festivaler i USA og Europa.

## Verk og utstillinger (utvalg)
### Balletter
* 1991: *Irreversible Steps*
* 2000: *Tide*

### Kollektivutstillinger
* 2007: *Biennale Internazionale dell Arte Contemporanea* i Firenze] i Italia, med *Tide*, i samarbeid med Rolf Aamot
* 2007: *International Print Triennial* i Wien i Østerrike
* 2004: *Gallery Loch Camelota* under *Festival of Light* i Kraków i Polen
* 2004: *Education Gallery* i *International Center of Photography* i New York
* 2003–2004: Norsk fotomuseum i Horten i Vestfold – deltok i Rolf Aamots utstilling *A feeling of deep pain*
* 2000: Høstutstillingen i Bergen kunstmuseum med *Tide*, sammen med Rolf Aamot
* 2000: Kortfilmfestivalen i Grimstad, i samarbeid med Rolf Aamot
* 2000: Bergen internasjonale filmfestival, med *Tide*, i samarbeid med Rolf Aamot

## Priser
* UTSNITT 2006, sølv i kategorien *Årets nykommer*

## Litteratur
* *Direct Art Magazine*, oktober 2005

## Eksterne lenker
*
Fjellfoten skole

**Fjellfoten skole** er en barneskole i Nes kommune i Akershus. Skolen ligger i utkanten av tettstedet Fjellfoten, fire kilometer fra kommunesenteret Årnes. Skolen er omkranset av naturområder som gir gode muligheter for friluftsliv både i undervisninga og på fritida. Den har blant annet to gapahuker som er flittig brukt, særlig av de yngste elevene, som har faste utedager.

Skolen ble bygd i 1975. Skolebygningen har blitt endret en del i de årene den har vært i bruk, det ble blant annet foretatt en omfattende utbygging i 1997.

## Referanser
Thomas Valø

**Thomas Nikolaisen Valø** (født 23. april 1989) er en norsk fotballspiller som spiller for Skeid. Han kom til Skeid fra Rosenborg i desember 2008. Som guttespiller spilte Valø for Melhus IL og Lillestrøm SK. Valø kan spille både venstre back og venstreving, og har en rekke kamper for aldersbestemte landslag.

## Referanser


## Eksterne lenker
* Profil på skeid.no
Sonny & Cher

**Sonny & Cher** var en pop- og folkrock-duo som varte fra 1964 til 1975. Duoen besto av Cher og Sonny Bono og deres største hit «I Got You Babe».

**Sonny Bono** traff **Cherilyn Sarkisian** (Cher) første gang i 1962 da han arbeidet sammen med Phil Spector med innspillinger i Los Angeles. Året etter introduserte han Cher for Spector som først brukte henne som korist. Bono var på dette tidspunktet gift, men etter en tid brøt han opp fra ekteskapet og giftet seg med Cher.

De stiftet duoen **Caesar and Cleo** i 1963, men den ble ikke noen suksess og byttet navn til Sonny and Cher og fortsatte å arbeide sammen samtidig som de også hadde solokarrierer. Deres første hit sammen var «Baby Don't Go» fra 1965, men det store gjennombruddet fikk de i senere samme år med *I Got You Babe* som senere er blitt deres signatursang. En uke senere ga Cher ut sin debutsingel, en coverversjon av Bob Dylans «All I Really Want to Do» hvor også Sonny Bono bidrar og denne ble også en hit, men dog ikke like stor. Etter dette hadde de suksessene «Just You» og «Laugh at Me». 

På dette tidspunktet, da de sto høyt i karrieren, deltok de i filmen *Good Times* som var den senere Oscarsbelønnede regissøren William Friedkins debut som regissør av en langfilm. Filmen fikk imidlertid dårlige kritikker, og ble ingen suksess.

De fortsatte å gi ut singler og nådde gode listeplasseringer i USA, men nådde aldri helt toppen. Høsten 1966 ga de ut «Little Man» som ble en av deres største suksesser, også i Skandinavia. I 1967 kom «The Beat Goes On» som ble en stor hit, også i Norge. Etter dette fikk den ingen store hits før i 1971 med sangen «All I Ever Need Is You». Deres site hit kom året etter med «A Cowboy's Work Is Never Done» og to år etter gikk ekteskapet i oppløsning og duoen ble oppløst.

13. november 1987 fremførte de sangen I Got You Babe på Late Night with David Letterman. Det var den siste gangen de sang sammen.

Cher fortsatte en framgangsrik solokarriere, mens Bono lyktes aldri musikalsk igjen. Han ble imidlertid en framgangsrik politiker på 1990-tallet, blant annet som borgermester i Palm Springs, før han døde i 1998 etter en skiulykke.

## Diskografi

### Studioalbum
* ** (1965)
* *The Wondrous World of Sonny & Chér* (1966)
* *In Case You're in Love* (1967)
* *All I Ever Need Is You* (1972)
* *Mama Was a Rock and Roll Singer, Papa Used to Write All Her Songs* (1973)

### Livealbum
* *Sonny & Cher Live* (1971)
* *Live in Las Vegas Vol. 2* (1973)

### Singler (utvalg)
* «I Got You Babe» (US #1, UK #1) (1964)
* «Baby Don't Go» (US #8) (1965)
* «Just You» (US #20) (1965)
* «But You're Mine» (US #15) (1965)
* «What Now My Love» (US #14) (1966)
* «Laugh at Me» (US #10, UK #9) (1966)
* «Little Man» (US #21, UK #4) (1966)
* «The Beat Goes On» (US # 6) (1967)
* «All I Ever Need Is You» (US #7, UK #8)
* «A Cowboy's Work Is Never Done» (US #8) (1972)

## Eksterne lenker
* 
* 
*
Margaret Tudor

**Margaret Tudor** (født 29. november 1489 i London, død oktober 1541 i Methven Castle i Perthshire i Skottland) var den eldste av de to døtrene av Henrik VII av England og Elizabeth av York som vokste opp. Hun var Henrik VIIIs eldre søster. I 1503 giftet hun seg med Jakob IV av Skottland, og ble mor til Jakob V av Skottland og farmor til Maria I av Skottland.

Hennes ekteskap med Jakob var en direkte årsak til kronenes union den 24. mars 1603, altså ett hundre etter og lenge etter hennes død, ettersom hun var bindeleddet mellom huset Tudor og huset Stuart. Det ble sagt at skjebnen hadde bestemt at hun skulle bli skottenes dronning; hun ble døpt den 30. november 1489, på festdagen for Apostelen Andreas som er Skottlands skytshelgen, i kirken St. Margarets kirke viet til Margaret av Skottland, Skottlands eneste kongelige helgen.

## Litteratur
* 
* 
* 

## Referanser


## Eksterne lenker
*
Kurtisering

:*Andre betydninger*: Kurtisering brukes også om dyr; *Se [[paringslek]], [[tiurspill]] osv.*

**Kurtisering** eller **flørting** er en form for menneskelig samspill som uttrykker en seksuell eller romantisk interesse i en annen person. Det kan bestå i konversering, kroppsspråk eller lett fysisk kontakt. Det kan være ensidig eller gjensidig. Kurtisering er muligens mer nærgående eller seriøst enn uskyldig eller humoristisk flørting.

Kurtisering brukes ofte for å uttrykke interesse og peile den andre personens interesse for fast følge, som kan utvikle seg til langvarig forhold. Det kan også være et forspill til tilfeldig sex uten fortsatt forhold. 

I andre situasjoner kan det være en form for underholdning uten noen hensikt om å utvikle nærere forhold. Slik flørting møter ofte nedsettende holdninger, enten fordi det kan misforstås som mer seriøs tilnærming eller ansett som utroskap hvis personen allerede har et romantisk forhold til en annen person.

Folk som kurtiserer, kan snakke og oppføre seg på en måte som innbyr til nærmere kontakt enn det som vanligvis sømmer seg for mellommenneskelig samvær uten egentlig å si eller gjøre noe som bryter med sosiale normer. En måte å oppnå dette på er å kommunisere ironisk eller lekent. Doble budskap med den ene betydningen formelt korrekt og den andre utfordrende kan også brukes.

Kurtisering kan bestå i kunstneriske fakter, språk, kroppsspråk, holdning og psykologiske tegn. Blant disse når det gjelder vestlig kultur kan nevnes:
* Øyekontakt
* Ubevisste signaler, for eksempel å berøre håret sitt
* Tilfeldig berøring; som når en person forsiktig berører en annens arm under en samtale
* Å smile utfordrende
* Blunking
* Å sende beskjeder, dikt, eller små presanger
* Smiger
* Online chat er en vanlig moderne taktikk i tillegg til andre en-til-en meldinger
* Beinflørting, «bena under bordet»-leken
* Erting

Mens enkelte ubevisste tegn er universelle i alle kulturer, varierer flørte-etikette betydelig i ulike kulturer og kan føre til misforståelser. Det er forskjeller i hvor nært folk kan stå, hvor lenge en kan holde øyekontakt osv.

Opprinnelsen til ordet *flørt* er usikkert. Oxford English Dictionary (first edition) assosierer det med ord som uttrykker manglende seriøsitet; på den annen side kan det knytes til det gamle franske "Conter fleurette" som betyr «å (forsøke å) forføre» ved å kaste blomsterblader, dvs. å snakke søte «ingenting». Dette uttrykket er ikke lenger i bruk på fransk, men det engelske *gallicism* å flørte har slått an og har nå blitt en del av det engelske språk.

## Referanser


## Se også
* Smirting
* Forelskelse
* Kjærlighet

## Eksterne lenker
* 
* SIRC Guide to Flirting 
* Nonverbal Courtship Patterns In Women: Context and Consequences
* Psychology Today – Flirting Fascination &ndash;Reviews several studies on flirting
Erik Anders Coldevin

**Erik Anders Coldevin** (født 16. august 1966) er en norsk tidligere motorsportsutøver som er landslagstrener for Norge i snowdragrace. Han hadde per 2012 norgesrekorden i snowdragrace på asfalt (1/4 mile), både i hastighet (233 km/t) og tid (9.0642 sekunder) satt i Sundsvall i 2009.

## Referanser
Liste over BMW-modeller

**Liste over BMW-modeller** er en liste over modeller fra BMW. 

## Lanseringer på 1920-tallet

## Lanseringer på 1930-tallet

## Lanseringer på 1950-tallet

## Lanseringer på 1960-tallet

## Lanseringer på 1970-tallet

## Lanseringer på 1980-tallet

## Lanseringer på 1990-tallet

## Lanseringer på 2000-tallet

## Lanseringer på 2010-tallet

## Eksterne lenker
* 
* bmwarchiv.de
* cs-zone.com 
* bmw-freunde-rhein-main.de
Lulu

**Lulu Kennedy-Cairns** CBE (født **Marie McDonald McLaughlin Lawrie**; 1948) er en britisk sanger, skuespiller, tv-personlighet og forretningskvinne. Hun ble internasjonalt kjent for en rekke hits og sanger utover i 1960-årene. I 1967 fikk hun en internasjonal hit med «To Sir with Love», og i 1974 sang hun tittelmelodien til James Bond-filmen *[[Mannen med den gyldne pistol]]*. I Europa er hun også kjent for seieren i Eurovision Song Contest 1969 med «Boom Bang-a-Bang», og for hiten «Shout» fra 1964 som blant annet ble fremført under avslutningsseremonien til Samveldelekene 2014 i Glasgow.

## Bakgrunn
Lulu vokste opp i Dennistoun, Glasgow, og hennes første hit var en popet versjon av The Isley Brothers' «Shout». Tre år senere fikk hun også suksess med «To Sir With Love» og «The Boat That I Row». I 1969 representerte Lulu Storbritannia i Eurovision Song Contest med sangen «Boom Bang-a-Bang». Hun vant finalen sammen med Frankrike, Nederland og Spania. Sangen ble en hit over hele Europa, og den toppet blant annet norske VG-lista.

Lulu sang også tittelmelodien til James Bond-filmen *[[Mannen med den gyldne pistol]]* fra 1974. Hun fikk en ny hit i 1993 med «Relight My Fire» sammen med Take That.

I 1980-årene spilte hun moren til *Adrian Mole* i TV-serien *[[Adrian Mole (TV-serie)|Adrian Moles dagbok]]* (1985–1987), hun var også en tilbakevendende karakter i humorserien *[[Absolutt fabelaktig]]*, der hun spilte seg selv.

I 1969–1974 var hun gift med Bee Gees-medlemmet Maurice Gibb.

Lulu ble i 2021 forfremmet til kommandør (CBE) av Order of the British Empire.

## Diskografi
**Studioalbum**
* 1965: *Something to Shout About* (som Lulu)
* 1967: *Love Loves to Love Lulu* (også kjent som *Lulu Sings "To Sir With Love"*
* 1969: *Lulu's Album* (også kjent som *It's Lulu*)
* 1969: *New Routes*
* 1970: *Melody Fair*
* 1973: *Lulu*
* 1976: *Heaven and Earth and the Stars*
* 1979: *Don't Take Love for Granted*
* 1981: *Lulu*
* 1982: *Take Me to Your Heart Again*
* 1993: *Independence*
* 2002: *Together*
* 2004: *Back on Track*
* 2005: *A Little Soul in Your Heart*
* 2015: *Making Life Rhyme*

**Singler (utvalg)**
Topp 10 på UK Singles Chart
* 1964: «Shout» (#7)
* 1965: «Leave a Little Love» (#8)
* 1967: «The Boat That I Row» (#6)
* 1968: «Me, the Peaceful Heart» (#9)
* 1968: «I'm a Tiger» (#9)
* 1969: «Boom Bang-a-Bang» (#2)
* 1974: «The Man Who Sold the World (sang)» (#3)
* 1986: «Shout» (nyinnspilling og redigert originalinnspilling) (#8)
* 1993: «Relight My Fire» (Take That med Lulu) (#1)
* 2002: «We've Got Tonite» (med Ronan Keating) (#4)

## Referanser


## Eksterne lenker
* 
* 
*
Ytre ørebetennelse

**Ytre ørebetennelse** eller **ekstern otitt**, noen ganger kalt **svømmeøre**, er en betennelse i det ytre øre og øregang. Sammen med mellomørebetennelse kalles ytre ørebetennelse ofte bare «ørebetennelse». Sykdommens hovedkjennetegn er betennelse i huden i øregangen med tilhørende hevelse og smerte, og ved infeksjon kan øregangen tettes helt med opphovnet vev og puss. Når øregangen er tilstoppet vil hørselen bli dårligere (konduktivt hørselstap) til tilstanden bedres. I svært alvorlige tilfeller kan hudinfeksjonen spre seg til ansiktet (ansiktscellulitt) og til ørespyttkjertelen. Dette fører til at det kan gjøre vondt å bevege kjeven og å spise. I sine mildeste former er ytre ørebetennelse så vanlig at de fleste vil oppleve det på et eller annet punkt i livet. Mange vil, av grunner som omtales under, få ekstern otitt mange ganger i løpet av livet.

Typisk begynner betennelse i øregangen med tap av de beskyttende oljene og voksen (ørevoks) sammen med en liten skade på huden. Skaden kommer som regel som et resultat av forsøk på å rense øregangen med bomullspinner, hårnåler eller andre gjenstander som er små nok til å kunne stikkes inn i øregangen. Å utsette huden i øregangen for vann over lengre tid (for eksempel ved bading eller ved ekstremt høy luftfuktighet) kan i seg selv være nok til å bryte ned den beskyttende hinnen med ørevoks og forårsake små rifter i den vasstrukne huden. Siden den oppsvulmede huden i øregangen ofte både klør og er smertefull, og noen ganger kan føles som om noe sitter fast i øret, kan en ond sirkel med øre-rensing og kløing forverre situasjonen. Vokskjertler slutter å produsere voks når ørekanalhuden er betent, og det kan ta uker før det ytre øret er tilbake til normal produksjon av voks selv etter et lite tilfelle av ekstern otitt. I denne perioden er huden betydelig mer sårbar for å bli reinfisert, og av blant annet denne grunnen er noen mennesker utsatt for å få otitt hver gang de utsetter ørene sine for vann.

Bruk av øretelefoner som går inni øret til trening om sommeren har blitt assosiert med svømmeøre ettersom proppene kan skape et varmt og fuktig miljø.

## Nekrotiserende ekstern otitt
Det finnes også en sjelden og alvorlig form for ekstern otitt kalt nekrotiserende ekstern otitt, der beinet i kraniet rundt øregangen blir infisert. Selv om navnet på denne tilstanden inneholder ordene «ekstern otitt» er den en veldig annerledes sykdom enn vanlig ytre ørebetennelse, det er en form for osteomyelitt. I stedet for å være en tilstand de fleste står i fare for å få, er nekrotiserende ekstern otitt, også kalt *malign otitt*, en livtruende sykdom som kun oppstår hos individer med alvorlig diabetes eller sterkt nedsatt immunforsvar.

## Referanser


## Se også
* Ørebetennelse
* Mellomørebetennelse
* Surfeøre
Ass Cobra

***Ass Cobra*** er det fjerde albumet til det norske bandet Turboneger, utgitt i 1996.

## Sporliste

# «A Dazzling Display of Talent»
# «Midnight NAMBLA»
# «Deathtime»
# «Black Rabbit»
# «Denim Demon»
# «Bad Mongo»
# «Mobile Home» (The Lewd)
# «I Got Erection»
# «Just Flesh»
# «Hobbit Motherfuckers»
# «Sailorman»
# «Turbonegro Hate the Kids»
# «Imorgen skal eg daue»
# «Raggare is a Bunch of Motherfuckers» (Rude Kids)
## Medvirkende
### Turboneger
* Hank Von Helvete - sang, låtskriver
* Bingo Neger - bass, låtskriver
* Pål Pot Pamparius - gitar, låtskriver
* Rune Rebellion - gitar, låtskriver
* Happy-Tom - trommer, låtskriver 
### Øvrige
* Christian Calmeyer - tekniker
* Sean Bovine - tekniker
* Erik Hanisch - tekniker
* Rich Burnette - tekniker
* Günter Pauler - mastering 
* Morten Andersen - fotograf
* Schlossnose - art direction 
* Phil Irwin - albumnotater
## Eksterne lenker
*
Lord High Almoner

**Lord High Almoner** er en kirkelig embetstittel knyttet til det kongelige hushold i Storbritannia. Det er først dokumentert i 1103. Embetsinnehaveren er en stiftsbiskop i Den engelske kirke; frem til reformasjon var det naturlig nok en biskop fra Den katolske kirke. Den nåværende er biskopen av Manchester, Nigel Simeon McCulloch, ble utnevnt til Lord High Almoner i 1997. 

Arbeidet som er knyttet til embetet blir utført av en *Sub-Almoner*, som er underdekan ved Chapel Royal, assisterende Clerk of the Closet og kapellan ved Buckingham Palace. 

Det finnes også en arvelig tittel, *Grand Almoner*, som tilhører markien av Exeter. Denne ble opprettet i 1685, og er ikke underlagt det kongelige hushold. Det finnes også en sekretær, en assisterende sekretær og flere medhjelpere (*wandsmen*) knyttet til embetet. Embetskontoret kalles *Royal Almonry*.

En av de mest kjente oppgavene er å arrangere de kongelige gudstjenestene og seremoniene på skjærtorsdag. Almoner er da ansvarlig overfor Keeper of the Privy Purse.

## Embetsinnehavere

* 1509&ndash;?: Thomas Wolsey
* 1619&ndash;?: George Mountain
* 1675&ndash;1684: John Dolben
* 1687&ndash;1688: Philip Howard
* 1761&ndash;1777: Robert Hay-Drummond
* 1777&ndash;1808: William Markham
* 1808&ndash;1837: Edward Venables-Vernon-Harcourt
* 1882&ndash;?: Alwyne Compton
* 1933&ndash;?: Cosmo Gordon Lang
* 1953&ndash;1970: Edward Michael Gresford Jones
* 1970&ndash;1988: David Say
* 1988&ndash;1997: John Bernard Taylor
* 1997&ndash; : Nigel Simeon McCulloch
Wimbledon-turneringen 1998

**Wimbledon-turneringen 1998** ble avviklet mellom 22. juni og 6. juli i London og er en Grand Slam-turnering i tennis på gress. Amerikanske Pete Sampras vant singletittelen i Wimbledon for herrer for femte gang og forsvarte dermed tittelen fra fjoråret. Singleturneringen for damer ble vunnet av Jana Novotná fra Tsjekkia. Hun vant også doubletittelen sammen med Martina Hingis. Mixeddoublen ble vunnet av Max Mirnyi/Serena Williams.

## Menn
### Kvartfinaler

  
### Semifinaler

### Finale

## Kvinner
### Kvartfinaler

### Semifinaler

### Finale

## Eksterne lenker
* 
* ITF Menn , Kvinner